PATVIRTINTA

Šilalės švietimo pagalbos tarnybos direktoriaus 2023 m. kovo 16 d. įsakymu Nr. Į-53

**ŠILALĖS ŠVIETIMO PAGALBOS TARNYBOS**

**2023 METŲ VEIKLOS PLANAS**

**I SKYRIUS**

**ĮVADAS**

Šilalės švietimo pagalbos tarnybos (toliau – Tarnyba) 2023 m. veiklos planas parengtas vadovaujantis Pedagoginių darbuotojų (išskyrus aukštųjų mokyklų darbuotojus) 2023–2025 metų prioritetinės kvalifikacijos tobulinimo sritimis, patvirtintomis Lietuvos Respublikos švietimo, mokslo ir sporto ministro 2022 m. gruodžio 13 d. įsakymu Nr. V-1942 „Dėl pedagoginių darbuotojų (išskyrus aukštųjų mokyklų darbuotojus) 2023–2025 metų prioritetinių kvalifikacijos tobulinimo sričių patvirtinimo“, Šilalės rajono savivaldybės 2022 - 2024 metų strateginiu veiklos planu, patvirtintu Šilalės rajono savivaldybės tarybos 2022 m. vasario 24 d. sprendimu Nr. T1-22 „Dėl Šilalės rajono savivaldybės 2022–2024 metų strateginio veiklos plano patvirtinimo“, Šilalės švietimo pagalbos tarnybos 2021-2023 metų strateginiu veiklos planu, patvirtintu Šilalės švietimo pagalbos tarnybos direktoriaus 2021 m. vasario 25 d. įsakymu Nr. Į-32 „Dėl Šilalės švietimo pagalbos tarnybos 2021–2023 metų strateginio plano patvirtinimo“ ir Šilalės švietimo pagalbos tarnybos nuostatais, patvirtintais Šilalės rajono savivaldybės tarybos 2019 m. vasario 21 d. sprendimu Nr. T1-37 „Dėl Šilalės švietimo pagalbos tarnybos nuostatų patvirtinimo”.

**Tarnybos statusas**

Tarnyba yra Šilalės rajono savivaldybės švietimo įstaiga, kurios tikslas užtikrinti švietimo pagalbos teikimą Šilalės rajono savivaldybės teritorijoje gyvenantiems vaikams, bendrojo lavinimo mokyklų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams, bei tenkinti asmens karjerai būtinų kompetencijų ugdymo ir mokymosi visą gyvenimą, pažinimo, lavinimosi poreikius. Tarnyba įsteigta 2001 m. rugsėjo 1 d. Pagrindas – Šilalės rajono savivaldybės tarybos 2001 m. liepos 5 d. sprendimas Nr. 183 „Dėl Šilalės rajono švietimo centro steigimo ir nuostatų patvirtinimo“. Tarnybos tipas – švietimo pagalbos tarnyba, kodas 3153. Tarnybos veiklos sritis – švietimo pagalba, kodas 85. Pagrindinės veiklos rūšys:

1. sportinis ir rekreacinis švietimas, kodas 85.51;

2. kultūrinis švietimas, kodas 85.52;

3. švietimui būdingų paslaugų veikla, kodas 85.60;

4. kitas, niekur kitur nepriskirtas, švietimas, kodas 85.59;

Kitos veiklos rūšys:

1. nuosavo arba nuomojamo nekilnojamojo turto nuoma ir eksploatavimas, kodas 68.20;

2. kompiuterių nuoma, kodas 77.33.10;

3. ekskursijų organizatorių veikla, kodas 79.12.

4. posėdžių ir verslo renginių organizavimas, kodas 82.30.

5. kita, niekur kitur nepriskirta, nesusijusi su apgyvendinimu socialinio darbo veikla, kodas 88.99.

6. kūrybinė, meninė, ir pramogų organizavimo veikla, kodas 90.

**Vizija**

Šilalės švietimo pagalbos tarnyba – moderni, besimokanti pedagogų ir kitų suaugusiųjų mokymosi visą gyvenimą institucija, teikianti švietimo pagalbos paslaugas pedagoginei bendruomenei ir rajono visuomenei.

**Misija**

Maksimaliai tenkinti pedagogų ir kitų suaugusiųjų mokymosi visą gyvenimą poreikius, panaudojant technologijas, bendradarbiaujant su institucijomis, turinčiomis įtakos neformaliajam suaugusiųjų švietimui ir teikti visokeriopą pagalbą mokyklai, mokytojui ir mokiniui, kuri padėtų įveikti problemas, trukdančias ugdyti bei ugdytis ir integruotis į visuomenę.

**II SKYRIUS**

**TRUMPA 2022 M. VEIKLOS APŽVALGA**

2022 m. organizuoti 146 kvalifikacijos tobulinimo renginiai Šilalės ir kitų rajonų savivaldybių mokytojams, ugdymo įstaigų vadovams bei kitoms klausytojų grupėms (trečiojo amžiaus universiteto klausytojams, finansininkams, kultūros ir socialiniams darbuotojams, bendruomenių nariams, visuomenei). Renginiuose dalyvavo 4060 klausytojai (žr. 1 lentelė). Populiariausios renginių formos 2022 metais buvo paskaitos (82) ir seminarai (24), mažiau populiarios edukacinės išvykos (14) ir mokymai ( 7). Tarp kitų renginių organizuoti: atviros pamokos (6), praktikumai (4), konferencijos (4), gerosios patirties renginiai (3) metodinė diena (1), edukacinė veikla (1).

|  |  |  |  |
| --- | --- | --- | --- |
| Renginio forma | Skaičius | Valandų skaičius | Dalyvių skaičius |
| **Paskaitos** | 82 | 166 | 2200 |
| **Seminarai** | 24 | 212 | 665 |
| **Edukacinės išvykos** | 14 | 131 | 522 |
| **Mokymai** | 7 | 62 | 203 |
| Kiti renginiai: |  |  |  |
| **Atviros pamokos** | 6 | 29 | 88 |
| **Praktikumai** | 4 | 42 | 53 |
| **Konferencijos** | 4 | 42 | 203 |
| **Gerosios patirties renginiai** | 3 | 21 | 57 |
| **Metodinė diena** | 1 | 3 | 56 |
| **Edukacinė veikla** | 1 | 14 | 13 |
| Iš viso: | **146** | **722** | **4060** |

1 lentelė. Renginių pasiskirstymas pagal renginio formą, dalyvių skaičių bei trukmę

**2.2. Metodinė veikla**

Veikė 16 metodinių būrelių, kurie savo veikloje apjungė Šilalės rajono pedagogus, švietimo pagalbos specialistus, bibliotekininkus, direktorių pavaduotojus ugdymui.

2022 m. buvo kaupiamas ir sisteminamas edukacinės patirties bankas, kuris prieinamas įvairioms klientų grupėms.

**2.3. Pedagoginė psichologinė veikla**

**Įvertinimai:**

Tarnybos specialistai (specialusis pedagogas, logopedas, psichologas, socialinis pedagogas) atliko: 108 vaikų kompleksinius pedagoginius psichologinius vertinimus.

**Metodinė veikla**

2022 m. Tarnybos specialistai dalyvavo rajono metodinių būrelių veikloje: specialiųjų pedagogų – logopedų – 4, socialinių pedagogų, psichologų – 2.

**Konsultavimas**

Tarnybos specialistai suteikė 1143 pedagogines psichologines konsultacijas. Iš jų: logopedas – 431; specialusis pedagogas – 233; socialinis pedagogas – 80; psichologas – 399.

**2.4. Olimpiados, konkursai**

Organizuotos olimpiados ir konkursai Šilalės rajono mokiniams (viso 21 renginių), kuriuose dalyvavo 357 mokinių. Rajone organizuotų olimpiadų suvestinė (žr. 2 lentelė).

|  |  |  |
| --- | --- | --- |
| **Olimpiados pavadinimas** | **Vykdymo data** | **Dalyvavusių mokinių skaičius** |
| Vakarų Lietuvos 5-8 klasių mokinių matematikos olimpiada | 2021-10-26 | 28 |
| Etninės kultūros olimpiada (5-12 kl.) | 2021-12-08 | 2 |
| 32–oji Lietuvos mokinių informatikos olimpiada | 2021-12-14 | 5 |
| Lietuvos mokinių anglų kalbos olimpiada (11 kl.) | 2022-01-20 | 8 |
| 60–oji Lietuvos mokinių chemijos olimpiada (9-12 kl.) NUOTOLINĖ | 2022-01-14 | 27 |
| Lietuvos mokinių jaunųjų filologų konkursas | 2022-01-21 | 1 |
| 69–oji Lietuvos mokinių fizikos olimpiada (9-12 kl.) | 2022-01-27 | 28 |
| Lietuvių kalbos ir literatūros (9-12 kl.) olimpiada | 2022-02-01 | 23 |
| 54–oji Lietuvos mokinių biologijos olimpiada (9-12 kl.) NUOTOLINĖ | 2022-01-21 | 34 |
| Lietuvos mokinių anglų kalbos konkursas (9-12 kl.) | 2022-02-04 | 13 |
| Šilalės rajono mokinių meninio skaitymo konkursas NUOTOLINIS | 2022-02-07 | 9 |
| Lietuvos mokinių gamtos mokslų-biologijos STEAM olimpiada (5-8 kl.) | 2022-02-08 | 14 |
| 29–oji Lietuvos mokinių rusų kalbos (gimtosios ir užsienio) (10-11 kl.) olimpiada | 2022-02-10 | 6 |
| 70–oji Lietuvos mokinių matematikos (9-12 kl.) olimpiada | 2022-02-11 | 29 |
| 28–oji Lietuvos mokinių dailės olimpiada (8-12 kl.) | 2022-02-22 | 12 |
| 31–oji Lietuvos mokinių istorijos olimpiada (10-12 kl.) | 2022-02-23 | 12 |
| 34–oji Lietuvos mokinių geografijos (9-12 kl.) olimpiada | 2022-03-17 | 34 |
| Lietuvos mokinių technologijų (7-12 kl.) olimpiada | 2022-03-10 | 11 |
| Lietuvos pradinukų (3-4) matematikos olimpiada | 2022-04-12 | 18 |
| 14-oji 5-8 klasių Lietuvos mokinių biologijos olimpiada | 2022-03-24 | 18 |
| 15-oji Vakarų Lietuvos mokinių gamtos mokslų - biologijos olimpiada (5-8 kl.) NUOTOLINĖ | 2022-04-13 | 25 |
| **VISO:** |  | **357** |

2 lentelė. Olimpiadų suvestinė

**2.5. Parodos**

Šilalės švietimo pagalbos tarnybos patalpose buvo surengtos kūrybinių darbų parodos:


* Šilalės rajono mokinių dailės olimpiados darbų paroda **„Laikmečių atradimai“.** OrganizatorėIndrė Lukoševičienė, Šilalės švietimo pagalbos tarnybos metodininkė.
* Šilalės meno mokyklos dailės skyriaus mokinių kūrybinių darbų paroda **„Vaikystės spalvos“**. Vadovė Ilona Venckienė, Šilalės meno mokyklos dailės mokytoja ekspertė;
* Šilalės Simono Gaudėšiaus gimnazijos mokinių darbų paroda **„Mažoji Lietuva ir jos gyventojai Ievos Simonaitytės kūryboje“.** Mokytoja Sauga Vaičikauskienė, Šilalės Simono Gaudėšiaus lietuvių kalbos mokytoja metodininkė;
* Šilalės meno mokyklos dailės skyriaus mokinių kūrybinių darbų paroda **„Afrikos atspindžiai“.** Vadovė Sonata Dargienė, Šilalės meno mokyklos dailės mokytoja metodininkė;
* Šilalės švietimo pagalbos tarnybos metodininkės Indrės Lukoševičienės autorinių darbų paroda **„Po baltą šviesą į namus“**;
* Šilalės rajono Pajūrio Stanislovo Biržiškio gimnazijos mokinių kūrybinių darbų paroda  **„Mes**“. Mokytoja Diana Rupšienė, Pajūrio Stanislovo Biržiškio gimnazijos dailės mokytoja metodininkė;
* Šilalės meno mokyklos dailės skyriaus mokinių kūrybinių darbų paroda **„Žiema“.** Vadovė Laimutė Rupšytė, dailės mokytoja ekspertė;
* Šilalės rajono dailės ir technologijų mokytojų kūrybinių darbų paroda **„Kalėdiniai laikrodžiai“.** Organizatorės: Laimutė Rupšytė, Šilalės meno mokyklos dailės mokytoja ekspertė; Sonata Dargienė, Šilalės meno mokyklos dailės mokytoja metodininkė; Indrė Lukoševičienė, Šilalės švietimo pagalbos tarnybos metodininkė.

Parodos kitose patalpose:

* Velykinių meninių dirbtuvėlių, vykusių „Voveriukų“ ir „Bitučių“ grupėse Šilalės lopšelis darželyje „Žiogelis“ ekspozicija. Edukatorė Indrė Lukoševičienė, Šilalės švietimo pagalbos tarnybos metodininkė;
* Tarptautinės vaikų gynimo dienos minėjimo meninių veiklų darbų paroda **„Liejame spalvas“.**  Šilalės švietimo pagalbos tarnybos kolektyvas.
* Vaikų ir jaunimo vasaros poilsio stovyklos meninės dalies darbų paroda ***,,Pažink, pamatyk, sužinok ir kitam pasakyk 2“*** rajono miesto šventės metu. Vadovė Indrė Lukoševičienė, Šilalės švietimo pagalbos tarnybos metodininkė;
* Bendradarbiaujančių įstaigų kūrybinės veiklos ***„Spalvotų moliūgų namelis“*** rudeninė ekspozicija. Šilalės švietimo pagalbos tarnybos kolektyvas.
* Šilalės lopšelis- darželis „Žiogelis“ vaikų grupės edukacinės pažinties su meninėmis erdvėmis ir veiklomis Šilalės švietimo pagalbos tarnyboje atliktų darbų rudeninė ekspozicija. Edukatorė Indrė Lukoševičienė, Šilalės švietimo pagalbos tarnybos metodininkė;
* Edukacinės veiklos „Skaitymo iššūkiai“ darbų ekspozicija Šilalės rajono savivaldybės viešojoje bibliotekoje. PPT tarnyba.

**2.6. Trečiojo amžiaus universiteto veikla**

2022 m. rajone veikė 8 Trečiojo amžiaus universiteto grupės, kurių veikloje dalyvavo 308 senjorai. TAU dalyviams per 2022 metus organizuotos šių sričių paskaitos (82 paskaitos ir 2 edukacinės išvykos) (žr. 3 lentelė):



3 lentelė. Renginių pasiskirstymas pagal sritis

**III SKYRIUS**

**PLANUOJAMOS VEIKLOS 2023 M.**

|  |  |  |  |  |
| --- | --- | --- | --- | --- |
| **I TIKSLAS: PLANUOTI KVALIFIKACIJOS TOBULINIMĄ ATSIŽVELGIANT Į KVALIIKACIJOS TOBULINIMO PRIORITETUS** | | | | |
| **Uždaviniai** | **Priemonės** | **Vykdymo terminas** | **Vykdytojai** | **Pastabos** |
| 1.1. Skaitmeninių kompetencijų stiprinimas | 1. Veiksmingiau siekti ugdymo(si) tikslų, efektyviau perteikti ugdymo turinį, panaudojant skaitmeninį ugdymo turinį, priemones ir įrankius. | Visus metus | Metodininkas |  |
| 2. Naujomis technologijomis efektyviai naudoti išmanias, virtualias, skaitmenines priemones ugdymo(si) procese, kritiškai vertinti informacijos turinį ir šaltinius, gebėti analizuoti ir vertinti duomenis. | Visus metus | Metodininkai |  |
| 1.2. Kompetencijų, reikalingų įtraukties principui įgyvendinti | 1. Bendradarbiavimo, socialinės partnerystės gebėjimų stiprinimas | Visus metus | Direktoriaus  pavaduotojas,  metodininkai, PPT specialistai |  |
| 2. Ieškoti būdų, kaip padėti diferencijuoti ir individualizuoti, personalizuoti ir internalizuoti ugdymo turinį. | Visus metus | Direktoriaus pavaduotojas, metodininkai, PPT specialistai |  |
| 1.3. Pilietinio ugdymo kompetencijų stiprinimas | 1. Integruoti pilietiškumo ir nacionalinio saugumo pagrindus, medijų raštingumą, kritinio mąstymo ugdymą įvairių dalykų ugdymo(si) procese ir mokyklos bendruomenės veikloje. | Visus metus | Direktoriaus pavaduotojas, metodininkai, PPT specialistai |  |
| 2. Gilinti supratimą apie pagrindines demokratijos vertybes ir jų puoselėjimą, valdžios ir piliečių tarpusavio bendradarbiavimą, skatinant patriotiškumą, užtikrinant demokratiją ir nacionalinį saugumą. | Visus metus | Direktoriaus pavaduotojas, metodininkai, PPT specialistai |  |
| 1.4. Ugdymo praktikos ir didaktikos kompetencijų tobulinimas | 1. Kokybiškai organizuoti ugdymo(si) procesą, taikyti ugdymo mokslo ir praktikos sintezę. | Visus metus | Direktoriaus pavaduotojas, metodininkai |  |
| 2. Aktyvių ugdymo metodų taikymo stiprinimas, tyrimais grįstos ugdymo(si) praktikos plėtros pedagogikoje ir andragogikoje, savireguliacinio mokymosi gebėjimų stiprinimas, mokinių vertinimo ir pažangos analizės stiprinimas, mokymo plano modeliavimo ir lankstumo tobulinimas. | Visus metus | Direktoriaus pavaduotojas, metodininkai |  |
| 1.5. Lyderystės ugdymui ir mokymuisi kompetencijų tobulinimas | 1. Tvarios bendruomenės plėtra ir dialogo kultūros kūrimas, ugdomosios veiklos kokybė, duomenimis grįstų sprendimų priėmimas. | Visus metus | Direktoriaus pavaduotojas, metodininkai |  |
| 2. kolegialus psichologinės gerovės stiprinimas, profesinė tapatybė ir asmeninė pažanga. | Visus metus | Direktoriaus pavaduotojas, metodininkai |  |
| 1.6. Pasitelkti kitų rajonų švietimo pagalbos tarnybų patirtį sprendžiant pagalbos ir problemų sprendimo klausimus | 1. Metodinės dienos (1-2) per plano įgyvendinimo laikotarpį. | Visus metus | Direktorius, direktoriaus pavaduotojas, PPT specialistai, metodininkai |  |
| **II TIKSLAS: SIEKTI TEIKIAMŲ PASLAUGŲ PATRAUKLUMO IR PRIEINAMUMO** | | | | |
| **Uždaviniai** | **Priemonės** | **Vykdymo terminas** | **Vykdytojai** | **Pastabos** |
| 2.1. Organizuoti rajono pedagoginių darbuotojų kvalifikacijos tobulinimą, tobulinti IKT ir kitų paslaugų kokybę, priimant laikmečio pokyčius ir iššūkius ugdymo procese | 1. Kvalifikacijos tobulinimo programų rengimas, vykdymas ir stebėsena. | Visus metus | Direktoriaus pavaduotojas, metodininkai, PPT specialistai |  |
| 2. Teikti kokybiškas kvalifikacijos tobulinimo paslaugas ugdymo įstaigų pedagogams, pagalbos mokiniui specialistams, vadovams. | Visus metus | Metodininkai |  |
| 3.Rajono mokytojų telkimas naujovių sklaidai ir kolegialiam dalykinių ir profesinių kompetencijų tobulinimui. | Visus metus | Direktoriaus pavaduotojas, metodininkai, PPT specialistai |  |
| 4. Duomenų bazių administravimas, mokytojų kompetencijų tobulinimas dirbti su naujausiomis IKT priemonėmis. | Visus metus | Direktoriaus pavaduotojas, metodininkai |  |
| 2.2. Organizuoti metodinę veiklą, kaupti edukacinės patirties banką, vykdyti gerosios patirties sklaidą | 1. Metodinių būrelių veiklos organizavimas ir gerosios patirties, inovatyvių ugdymo metodų pristatymai metodinių būrelių renginių metu. | Visus metus | Metodininkai, PPT specialistai |  |
| 2. Skatinti mokytojus praktikus rengti ilgalaikes programas. | Visus metus | Metodininkai, PPT specialistai |  |
| 3.Telkti skirtingų metodinių būrelių pedagogus bendrai veiklai. | Visus metus | Metodininkai |  |
| 2.3. Plėtoti rajono mokinių dalykinius, kūrybinius gebėjimus, skatinti lyderystę | 1. Mokinių dalykinių olimpiadų ir konkursų organizavimas rajone | Visus metus | Direktoriaus pavaduotojas, metodininkai |  |
| 2. Rengti mokytojų bei mokinių autorines, kūrybines parodas. | Visus metus | Metodininkai, PPT specialistai |  |
| 2.4. Kurti bendradarbiavimo kultūrą su rajono ir respublikos švietimo įstaigomis, orientuojantis į savalaikę pagalbą ir problemų sprendimą | 1. Bendradarbiauti su švietimo pagalbos specialistais, klasės (dalyko) mokytojais. | Visus metus | Direktoriaus pavaduotojas, metodininkai, PPT specialistai |  |
| 1. Stiprinti tarpinstitucinio bendradarbiavimo ryšius. | Visus metus | Direktorius,  direktoriaus pavaduotojas, metodininkai, PPT specialistai |  |
| 3.Koordinuoti rajono mokytojų bendradarbiavimą su kitų rajonų švietimo įstaigomis | Visus metus | Metodininkai, PPT specialistai |  |
| **III TIKSLAS: STIPRINTI SPECIALIŲJŲ UGDYMOSI POREIKIŲ, TURINČIŲ ASMENŲ MOTYVACIJĄ MOKYMUISI, ORGANIZUOTI RENGINIUS, KONKURSUS BEI** **TEIKTI REIKALINGĄ KONSULTACINĘ IR INFORMACINĘ PAGALBĄ UGDYMO ĮSTAIGŲ BENDRUOMENĖMS.** | | | | |
| **Uždaviniai** | **Priemonės** | **Vykdymo terminas** | **Vykdytojai** | **Pastabos** |
| 3.1. Užtikrinti savalaikį įvairių SUP identifikavimą ir tenkinimą. Kuo anksčiau nustatyti asmens specialiuosius ugdymosi poreikius, psichologines, asmenybės ir ugdymosi problemas ir padėti jas išspręsti | 1. Teikti konsultacinę pagalbą švietimo pagalbos specialistams, mokytojams, VGK nariams atliekant vaikų/ mokinių pirminį SUP vertinimą švietimo įstaigoje. | Visus metus | Direktorius, PPT specialistai |  |
| 2.Mokinių, turinčių ugdymosi poreikių, įvertinimas. | Visus metus | PPT specialistai |  |
| 3. Gerinti specialiąją pagalbą mokiniui. | Visus metus | PPT specialistai |  |
| 3.2. Organizuoti renginius, konkursus mokiniams ir specialiųjų poreikių turintiems vaikams | 1. Edukacinė veikla ,,Aš myliu savo kraštą“.   Skatinti mokinių, turinčių specialiųjų ugdymosi poreikių, kūrybiškumą, sužadinti vaikų norą domėtis knygomis, skaityti, rašyti ir lavinti vaizduotę pasakojant, atskleidžiant savo troškimus, jausmus, emocijas. | 2023 m. sausio-balandžio mėn. | Specialusis pedagogas,  logopedas |  |
| 3.3. Socialinių ir emocinių įgūdžių ugdymas | 1. Grupiniai užsiėmimai. | Visus metus  (pagal poreikį) | Socialinis pedagogas, psichologai |  |
| 1. Organizuoti seminarus, paskaitas, susirinkimus   tėvams/globėjams. | Visus metus  (pagal poreikį) | PPT specialistai |  |
| * 1. Bendradarbiavimas su šalies ir savivaldybės institucijomis, besirūpinančiomis vaiko gerove, sprendžiant įtraukties, mikro klimato gerinimo klausimus | 1. Tėvų/globėjų, mokytojų ir švietimo pagalbos specialistų bendradarbiavimas patyčių prevencijos klausimais. | |  | | --- | | Visus metus | | Direktorius, PPT specialistai |  |
| 1. Asmenybės ir ugdymosi problemų turinčiam,taip pat smurtaujančiam ar smurtą patyrusiam mokiniui psichologinė pagalba visuotinai teikiama pagalbos teikėjams bendradarbiaujant su mokinio tėvais (globėjais, rūpintojais) ir mokytojais, juos konsultuojant. | Visus metus  (pagal poreikį) | Psichologai,  socialinis pedagogas |  |
| **IV TIKSLAS**: **UGDYTI ŠVIETIMO BENDRUOMENĖS, KITŲ RAJONO SUAUGUSIŲJŲ GRUPIŲ DALYKINES IR MOKYMOSI VISĄ GYVENIMĄ KOMPETENCIJAS** | | | | |
| **Uždaviniai** | **Priemonės** | **Vykdymo terminas** | **Vykdytojai** | **Pastabos** |
| 4.1. Plėtoti suaugusiųjų mokymosi visą gyvenimą kompetencijas | 1. Tobulinti bendrąsias suaugusiųjų kompetencijas, užtikrinančias asmeninį tobulėjimą, aktyvią socialinę integraciją, užimtumą ir fizinį aktyvumą. | Visus metus | Direktoriaus pavaduotojas, metodininkai |  |
| 2. Sudaryti sąlygas suaugusiems asmenims tenkinti savišvietos ir saviraiškos poreikius, lavinti kūrybines galias ir gebėjimus. | Visus metus | Direktoriaus pavaduotojas, metodininkai |  |
| 4.2. Plėtoti neformaliojo suaugusiųjų švietimo paslaugas | 1.Rengti ir įgyvendinti bendrųjų kompetencijų ir suaugusiųjų saviraiškos galimybių ugdymui skirtas programas suaugusiems. | Visus metus | Direktoriaus pavaduotojas, metodininkai, PPT specialistai |  |
| 1. Parengti ir vykdyti kvalifikacijos tobulinimo ir mokymo(si) programas suaugusiųjų bendrųjų ir profesinių kompetencijų ugdymui, plėtojant neformaliojo švietimo paslaugas. | Visus metus | Direktoriaus pavaduotojas, metodininkai |  |
| 3.Teikti informaciją apie suaugusiųjų švietimą rajone. | Visus metus | Direktoriaus pavaduotojas, metodininkai |  |
| 4. Įgyvendinti neformaliojo švietimo programas, skirtas Trečiojo amžiaus universiteto klausytojams. | Visus metus | Direktoriaus pavaduotojas, metodininkai |  |
| 5. Koordinuoti tarpinstitucinį bendradarbiavimą neformalaus suaugusiųjų švietimo srityje. | Visus metus | Direktoriaus pavaduotojas |  |
|  | 6. Savivaldybės suaugusiųjų neformalaus švietimo ir tęstinio mokymosi koordinavimas. | Visus metus | Direktoriaus pavaduotojas, metodininkai |  |
| 4.3. Didinti teikiamų paslaugų spektrą | 1. Vykdyti koordinuo-tai teikiamas švietimo pagalbos, socialinių ir sveikatos priežiūros paslaugas | Visus metus | Socialinis pedagogas,  psichologai |  |
| 2. Rengti ir vykdyti lokaliuosius, regioninius, šalies projektus. | Visus metus | Direktoriaus pavaduotojas, metodininkai, PPT specialistai |  |
| **V TIKSLAS: UGDYTI MOKINIUS, GEBANČIUS SĄMONINGAI IR KRYPTINGAI PLANUOTI SAVO KARJERĄ** | | | | |
| **Uždaviniai** | **Priemonės** | **Vykdymo terminas** | **Vykdytojai** | **Pastabos** |
| 5.1. Modernizuoti ugdymo karjerai priemones ir paslaugas | 1. Užtikrinti karjeros paslaugų patrauklumą ir prieinamumą visiems mokiniams. | Visus metus | Direktorius, karjeros specialistas, psichologai | Kaltinėnų Aleksandro Stulginskio, Laukuvos Norberto Vėliaus ir Pajūrio Stanislovo Biržiškio gimnazijos (toliau – Gimnazijos) |
| 2.Sudaryti galimybę karjeros paslaugas gauti socialinę atskirtį patiriantiems mokiniams. | Visus metus | Karjeros specialistas, psichologai,  PPT specialistai | Gimnazijos |
| 3. Didinti karjeros ugdymo paslaugų patrauklumą pasitelkiant sukurtą inovatyvią karjeros paslaugų realioje ir virtualioje aplinkoje sistemą. | Visus metus | Karjeros specialistas, psichologai | Gimnazijos |
| 4. Asmenų, teikiančių ugdymo karjerai paslaugas, kvalifikacijos tobulinimas. | Visus metus | Direktorius,  karjeros specialistas, psichologai | Gimnazijos |
| |  | | --- | | 5.2. Organizuoti  grupines ir individualias konsultacijas | | 1.Užtikrinti individualų ir grupinį paslaugų prieinamumą visų amžiaus grupių mokiniams. | |  | | --- | | Visus metus | | Karjeros specialistas, psichologai | Gimnazijos |
| 2.Individualių ir grupinių konsultacijų teikimas gyvai ir nuotoliniu būdu. | Visus metus  (pagal poreikį) | Karjeros specialistas, psichologai | Gimnazijos |
| |  | | --- | | 5.3. Vykdyti profesinius veiklinimo pažintinius/ informacinius vizitus ir priemones | | 1.Veiklinimo priemonių įgyvendinimas Gimnazijose ir Šilalės švietimo pagalbos tarnyboje. | Visus metus  (pagal poreikį) | Karjeros specialistas | Gimnazijos |
| 2. Stiprinti bendradarbiavimo ryšius su įmonėmis, vykdant profesinį veiklinimą. | Visus metus | Karjeros specialistas | Gimnazijos |
| 5.4. Kurti bendradarbiavimo kultūrą su rajono švietimo įstaigomis, Šilalės Užimtumo tarnybos Jaunimo darbo centru ir Tauragės regioniniu karjeros centru orientuojantis į savalaikę pagalbą ir problemų sprendimą | 1. Bendradarbiauti su švietimo įstaigų paslaugų teikėjais: klasės auklėtojais, psichologais, socialiniais pedagogais, mokyklų bendruomene, tėvais (globėjais, rūpintojais), socialiniais partneriais, Užimtumo tarnyba. | |  | | --- | | Visus  metus | | Karjeros specialistas | Gimnazijos |
| **VI TIKSLAS: KURTI ŠIUOLAIKIŠKĄ, INOVATYVIĄ ĮSTAIGĄ** | | | | |
| **Uždaviniai** | **Priemonės** | **Vykdymo terminas** | **Vykdytojai** | **Pastabos** |
| 6.1. Formuoti šiuolaikinės modernios įstaigos įvaizdį | 1. Gerinti įstaigos įvaizdį. | Visus metus | Direktoriaus pavaduotojas, metodininkai, PPT specialistai |  |
| 1. Įstaigos internetinės komunikacijos kanalų plėtra. | Visus metus | Direktoriaus pavaduotojas, metodininkai |  |
| 3. Atnaujinti įstaigos aplinką ir materialinę bazę. | Visus metus | Direktorius,  direktoriaus pavaduotojas |  |
| 4. Kurti įstaigos stilių. Nuolatinė informacijos sklaida įstaigos puslapyje, socialinių tinklų svetainėse, rajoninėje spaudoje. | Visus metus | Direktoriaus pavaduotojas, metodininkai, PPT specialistai |  |
| 5.Efektyvinti darbą su elektronine dokumentų sistema. Įstaigos dokumentų rengimas elektroninėje dokumentų sistemoje. | Visus metus | Direktorius,  direktoriaus pavaduotojas, metodininkai, PPT specialistai |  |
| 6.2. Kaupti darbuotojų profesinių kompetencijų kapitalą. | 1. Dalyvauti kvalifikacijos kėlimo ir kompetencijų stiprinimo renginiuose, siekiant  užtikrinti įstaigos veiklos efektyvumą. | Visus metus | Direktorius,  direktoriaus pavaduotojas,  metodininkai,  PPT specialistai |  |
| 2. Keistis gerąja švietimo ir konsultavimo patirtimi. | Visus metus | Direktorius,  direktoriaus pavaduotojas,  metodininkai,  PPT specialistai |  |

**IV SKYRIUS**

**2023 M. VEIKLOS ĮGYVENDINIMO STEBĖSENA**

1. Metodininkas už veiklos plane pavestas veiklas kas mėnesį atsiskaito Tarnybos direktoriui, o iki 2024 m. sausio 10 d. parengia savo 2023 m. veiklos ataskaitą.
2. Pedagoginiai darbuotojai kas mėnesį atsiskaito Tarnybos direktoriui. Tarnybos direktoriaus pavaduotojas iki 2024 m. vasario 1 d. parengia 2023 m. veiklos ataskaitą už jam pavestas veiklas.
3. Raštinės administratorius kas mėnesį atsiskaito Tarnybos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_